armvectores/hy_wikipedia_2023 huggingface dataset:
Հուսիկ Զոհրաբյան


== Կենսագրություն ==
Հուսիկ Զոհրաբյան (1871, գյուղ Մեծ Սալա (այժմ՝ Ռոստովի մարզի Մյասնիկյանի շրջանում)-հոկտեմբերի 23, 1942, Բրեստ, Բուխա), արքեպիսկոպոս, եկեղեցական-հասարակական գործիչ։ 1916 թվականին առաջին կարգի դիպլոմով ավարտել է Մոսկվայի Համալսարանի իրավաբանական ֆակուլտետը։ Հուսիկ սրբազանը 1941 թվականի ապրիլի 12-ին Սուրբ Էջմիածնում գումարված Ազգային-եկեղեցական ժողովի կողմից միաձայն ընտրվել է Գերագույն հոգևոր խորհրդի անդամ։


== Գործունեություն ==
Խրիմյան Հայրիկը 1900 թվականին նրան նշանակել է Ս․Սինոդի (1900-1904), ապա՝ Ամենայն Հայոց կաթողիկոսի քարտուղար (1900-1907) և Մայր Աթոռի դիվանապետ։ 1905-1912 թվականներին պաշտոնավարել է Գևորգյան ճեմարանում, դասավանդել հայ և ընդհանուր եկեղեցու պատմություն։ 1909-1910 թվականներին եղել է Մատթեոս Բ Կոստանդնուպոլսեցի Իզմիրյանի անձնական քարտուղարը։ Այնուհետև ծառայության բերումով տեղափոխվել է Ռուսաստան։ Գևորգ Ե Սուրենյանց կաթողիկոսի բարձր կարգադրությամբ Հուսիկ վարդապետը նշանակվել է Սանկտ Պետերբուրգի և Մոսկվայի հայկական եկեղեցիների հոգևոր հովիվ։1913-1917 թվականներին Լազարյան ճեմարանի հայագիտության բաժնում դասվանդել է՝ հայոց պատմության և հայ եկեղեցու պատմության առարկանները։ 1920-1922 թվականներին եղել է Ռումինիայի հայոց հոգևոր հովիվ։ 1924 թվականին նա օծվել է եպիսկոպոս։ Հուսիկ սրբազանը զբաղվել է նաև գիտական աշխատանքներով։
Էջմիածնի Գևորգյան ճեմարանն ավարտելուց հետո, 1896 թվականին մեկնել է Գերմանիա, սովորել Բեռլինի, Հալլեի, Լայպցիգի համալսարաններում, ավարտել վերջինիս պատմափիլիսոփայության ֆակուլտետը, հետագայում՝ նաև Մոսկվայի համալսարանն իրավագիտության ֆակուլտետը (1916, հեռակա)։ Դասախոսել է Գևորգյան (1905-1912), Լազարյան (1913-1917) ճեմարաններում, եղել Նոր Նախիջևանի թեմի առաջնորդ և թեմական դպրոցի տեսուչ (1918-1920), Ռումինիայի հայկական թեմի առաջնորդ (1920-1942)։ Պայքարել է Ռումինիայից հայերին արտաքսելու ֆաշիստական հրամանի դեմ՝ օժանդակելով դրա չեղյալ համարելուն։ Աշխատակցել է ռումինահայ մամուլին, գրել «Հայ եկեղեցու պատմությունը քրիստոնեության մուտքից մինչև մեր օրերը» գիրքը (1934, ռում.)։


== Ծանոթագրություններ ==
Քրիս Միմ

Քրիստոֆեր Սթիվեն Միմ (անգլ.՝ Christopher Steven Mihm, հուլիսի 16, 1979(1979-07-16), Միլուոքի, Վիսկոնսին, ԱՄՆ), ամերիկացի նախկին բասկետբոլիստ, կենտրոնական։


== Կյանքի սկզբնական տարիներ ==
Միմը ծնվել է Վիսկոնսին նահանգի Միլուոքի քաղաքում՝ Գարի և Նինա Միմերի ընտանիքում։ 14 տարեկան հասակում ընդգրկվել է Տեխասի իր տարիքայինների լավագույն թենիսիստների ցանկում։


== Համալսարանային կարիերան ==
Ուսանողական առաջնությունում ներկայացրել է Էլ Պասոյի տեխասյան համալսարանը՝ մինչ այժմ համարվելով համալսարանի ռեկորդակիրը՝ սիրողական կարիերայի ընթացքում գրանցած բլոկշոտերի քանակով (264)։


== Արտաքին հղումներ ==
Վիճակագրությունը NBA.com կայքում(անգլ.)
Վիճակագրությունը basketball-reference.com կայքում Archived 2017-06-19 at the Wayback Machine.(անգլ.)
Նանիկովո

Նանիկովո (ուկրաիներեն՝ Нанікове, Ղրիմի թաթարերեն՝ Baraq Göl), գյուղ Ուկրաինայի Ղրիմի Ինքնավար Հանրապետության Թեոդոսիայի քաղաքային խորհուրդում։
Չճշտված տվյալներով Նանիկովո գյուղում բնակվում էր 556 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սվոբոդա (գետ)

Անվան այլ կիրառումների համար տե՛ս՝ Սվոբոդա (այլ կիրառումներ)Սվոբոդա (ռուս.՝ Свобода), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Գոլուբայա գետի աջ ափին 19 կմ հեռավորության վրա։ Գետի երկարությունը 25 կմ է, ավազանի տարածքը 89 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010251
Հիդրոլոգիական ուսումնասիրությունների կոդը - 104301025
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շախտիի դատավարություն (1928)

Շախտիի դատավարություն (ռուս.՝ Шахтинское дело), Դոնբասի քարածխային արդյունաբերությունում մասնագետների դատավարությունը Մոսկվայում՝ 1928 թվականին։ Խոշորագույն հանրային դատավարությունն էր 1922 թվականի էսէռականների դատից ի վեր։
Հյուսիսային Կովկասի Շախտի քաղաքի 53 ինժեներներ և տեխնիկներ ձերբակալվեցին 1928 թվականին՝ մեղադրվելով ածխահանքերի նախկին տերերի հանձնարարությամբ խորհրդային տնտեսությունը սաբոտաժի ենթարկելու փորձ կատարելու և դավադրություն կազմակերպելու մեջ։ Ապացույցների բացակայության պայմաններում, իշխանությունները հիմնվում էին մեղադրական ցուցմունքների և ինքնամեղադրման վրա։
Ալեքսանդր Խաչատրյան (այլ կիրառումներ)

Ալեքսանդր Խաչատրյան, կարող է վերաբերել՝

Ալեք Խաչունց - հայ բանաստեղծ
Ալեքսանդր Խաչատրյան (դերասան) - հայ դերասան
Աստերոիդների ցանկ (233301-233400)

Աստերոիդների ցանկ (233201-233300)  • Աստերոիդների ցանկ  • Աստերոիդների ցանկ (233401-233500)
 Աստերոիդների ցանկ (233201-233300)  • Աստերոիդների ցանկ  • Աստերոիդների ցանկ (233401-233500)
Կլյուչևայա (այլ կիրառումներ)

Կլյուչևայա, կարող է վերաբերել՝

Կլյուչևայա - գետ Ռուսաստանում, Բերյոզովայայի վտակը
Կլյուչևայա - գյուղ Ռուսաստանի Ուդմուրթական հանրապետության Ուվինսկի շրջանի կազմում
Չեչեններ

Չեչենները (ինքնանվանում՝ Նոխչիյ, Նախչու, Նախչիյ) վայնախյան ազգ է Հյուսիսային Կովկասում, Չեչենական հանրապետության հիմնական բնակչությունը։ Ընդհանուր քանակը ամբողջ աշխարհում 1.500.000 մարդ է։ Մարդաբանակ առումով եվրոպական ռասայի կովկասյան տեսակին են պատկանում։


== Բնակեցում ==
Ներկայում չեչենների մեծամասնությունը ապրում է Ռուսաստանի տարածքում, հիմնականում Չեչնիայի Հանրապետությունում։ Չեչենների պատմության մեջ եղել է մի քանի բնակեցում։
1865 թվականի Կովկասյան պատերազմից հետո մոտավորապես 5000 չեչենական ընտանիքներ տեղափոխվեցին Օսմանյան կայսրության տարածք և այդ շարժումը սկսեցին կոչել մուհաջիրություն։ Այսօր այդ մուհաջիրների ժառանգներն էլ կազմում են Թուրքիայի, Սիրիայի և Հորդանանի չեչենական սփյուռքի հիմնական մասը։
1944 թվականի փետրվարին ավելի քանի կես միլիոն չեչեններ տեղահանվել են իրենց մշտական ապրելավայրերից և բնակեցվել Միջին Ասիայում։ 1957 թվականի հունվարի 9-ին չեչեններին թույլատրվել է վերադառնալ իրենց կովկասյան ապրելավայրերը, սակայն ազգի որոշ մասը մնացել է Ղազախստանում և Ղրղզստանում։
Առաջին և Երկրորդ չեչենական պատերազմներից հետո շատ չեչեններ լքել են Ռուսաստանը և տեղափոխվել Արևմտյան Եվրոպա, Թուրքիա և արաբական երկրներ։ Նաև ավելացել է Ռուսաստանի Դաշնության մյուս շրջանների չեչենական սփյուռքը։


== Հղումներ ==
Չեչենները և Չեչնիան (ռուս.)
Կովկասի բնակչության մասին կայք (ռուս.)


== Գրականություն ==
Л. Ильясов. Чеченский тейп // Чеченская республика и чеченцы: История и современность: Матер. Всерос. науч. конф. - Մոսկվա, 19 - 20 апреля 2005. М.: Наука, 2006, с. 176 - 185
В. А. Кузнецов. «Введение в кавказоведение» - Վլադիկովկաս, 2004


== Ծանոթագրություններ ==
ՑԵՌՆ

ՑԵՌՆ (ֆր.՝ CERN), միջուկային հետազոտությունների եվրոպական կազմակերպություն, աշխարհի բարձր հոսանքների ֆիզիկայի խոշորագույն լաբորատորիան է։ Թարգմանվում է «Միջուկային հետազոտությունների եվրոպական կենտրոն»։ CERN հապավումը առաջացել է ֆր.՝ Conseil Européen pour la Recherche Nucléaire («Միջուկային հետազոտությունների եվրոպական խորհուրդ») անունից։


== Ընդհանուր տեղեկություններ ==
ՑԵՌՆ–ը գտնվում է Ժնևի մերձակայքում Ֆրանսիայի և Շվեյցարիայի սահմանի վրա։ ՑԵՌՆ– տարածքը կազմված է երկու հիմնական մեծ և բազմաթիվ այլ՝ փոքր հարթակներից։ Մեծ համալիրը ընդգրկում է աշխատանքային առանձնասենյակներ, լաբորատորիաներ, արտադրական տարածքներ, պահեստներ, համաժողովների դահլիճներ, բնակելի տարածքներ, ճաշարաններ։ Արագացուցիչների համալիրը գտնվում է ինչպես երկրի վրա, այնպես էլ գետնի տակ՝ 100 մետր խորության վրա (առավել ժամանակակիցները՝ SPS, LHC)։
Հիմնական հարթակն է շվեյցարական Մեյրին (ֆր.՝ Meyrin) քաղաքի կից տարածքը, կոչվում է ֆր.՝ site Meyrin։ Մյուս հիմնական՝ ֆր.՝ site Prévessin կոչվող հարթակը գտնվում է ֆրանսիական Պրևեսան–Մոեմ (ֆր.՝ Prévessin-Moëns) քաղաքին կից։ Առավել փոքր հարթակները ցրված են LEP արագացուցիչի համար կառուցված ստորգետնյա օղակի շուրջը։


== Ծանոթագրություններ ==


== Արտաքին հղումներ ==
Պաշտոնական  կայք
Ինչի՞ համար է  պետք ՑԵՌՆ-ը «Lenta.ru», 11.06.2014.
Ամսագիր «CERN Courier»(անգլ.)
[1](անգլ.)
Բարեգործի հուշարձան (Կազան)

Բարեգործի հուշարձան, 2008 թվականին Կազան քաղաքի Հազարամյակի հրապարակում` Կազանի Կրեմլի պատի մոտ բացված հուշարձան, որը նվիրված է խորհրդային թաթար բարեգործ Ասգատ Գալիմզյանովին։ Բրոնզե քանդակային կոմպոզիցիայում քանդակագործ Ասյա Միննուլլինան ստեղծել է ձիուն կցված քառանիվ սայլ, որի վրա նստած են երեխաներ, իսկ սայլապանին ստեղծել է Ասգատ Գալիմզյանովի դիմագծերով։


== Պատմություն ==
Բարերարի հուշարձանը Կազանում տեղադրվել է 2008 թվականի օգոստոսին` Թաթարստանի Հանրապետության օրվա առթիվ։ Հուշարձանի նախատիպն իրական մարդ է, Կազանի բարեգործ և բարերար, սայլապան Ասգատ Գալիմզյանովը։ Իր ողջ կյանքը նա զբաղվել է բարեգործությամբ. օգնել է մանկատներին և անօթևաններին, Չեռնոբիլի աղետից, Սպիտակի երկրաշարժից տուժածներին։
Հուշարձանը կերտել է Ասյա Միննուլլինայի գլխավորած քանդակագործների խումբը։ Բրոնզե քանդակը պատկերում է միջին տարիքի տղամարդու` աշխատանքային հագուստով և թասակով, որը բռնել է ձիու սանձից, իսկ սայլին նստած են ուրախ երեխաները։ Հուշարձանի երկարությունը գրեթե յոթ մետր է։
Հուշարձանի բացման արարողությանը ներկա է գտնվել Ասգատ Գալիմզյանովը, ինչպես նաև Թաթարստանի Հանրապետության նախագահ Մինտիմեր Շայմիևը, ով եղել է Կազանի բարեգործի հուշարձանի գաղափարի հեղինակը, և նրա ընտանիքը միջոցներ է հատկացրել դրա իրականացման համար։ Թեև քանդակն ունի իրական նախատիպ, այն նվիրված է բոլոր նրանց, ովքեր պատրաստ են անշահախնդիր օգնել մարդկանց։
Պուրակը, որտեղ տեղադրված է հուշարձանը, 2016 թվականին կոչվել է Ասգատ Գալիմզյանովի անունով։ 


== Ծանոթագրություններ ==
Ռեքս Կալամյան

Ռեքս Կալամյան (անգլ.՝ Rex Kalamian, , Լոս Անջելես), պրոֆեսիոնալ բասկետբոլի ամերիկահայ մարզիչ, Բասկետբոլի ազգային ասոցիացիայի (NBA) «Դետրոյթ Փիստոնս» ակումբի մարզչի օգնականը և Հայաստանի բասկետբոլի տղամարդկանց ազգային հավաքականի գլխավոր մարզիչը (2022 թվականի հունվարից)։ Նախկինում մարզիչ է աշխատել «Լոս Անջելես Կլիպերս», «Դենվեր Նագեթս», «Մինեսոտա Թիմբերվուլվզ», «Սակրամենտո Քինգս», «Օկլահոմա Սիթի Թանդեր» և «Տորոնտո Ռեպտորս» ակումբներում։ Հայտնի է «Լոս Անջելես Կլիպերսում» ինը տարվա աշխատանքով։


== Մարզչական կարիերա ==


=== «Օկլահոմա Սիթի Թանդեր» (2009–2015) ===
Կալամյանը «Օկլահոմա Սիթի Թանդերում» անցկացրել է վեց մրցաշրջան, այդ թվում՝ վերջին երկուսը որպես Սքոթ Բրուքսի գլխավոր օգնական։ Կալամյանի օրոք «Օկլահոմա Սիթի Թանդերը» կանոնավոր առաջնության ընթացքում գրանցել է 316-160 (.664) ցուցանիշը, իսկ հետմրցաշրջանային փուլում՝ 39-34 (.534)։ «Օկլահոմա Սիթին» փլեյ-օֆի շարքում հաղթել է 13 խաղից 8-ում։
Կալամյանն «Օկլահոմա Սիթիին» օգնել է երեք անգամ հասնել Արևմտյան կոնֆերենցիայի եզրափակիչ և մեկ անգամ NBA-ի եզրափակիչ։ Կալամյանը մասնակցել է բոլոր աստղերի երկու խաղի (2012, 2014) որպես մարզչի օգնական և եղել է գլխավոր մարզիչ 2014 թվականի BBVA Compass Rising Stars Challenge-ի All-Star Weekend-ի ընթացքում, որը կայացել է Նոր Օռլեանում։


=== «Տորոնտո Ռեպտորս» (2015–2018) ===
2015 թվականի հունիսի 29-ին Կալամյանն աշխատանքի է անցել «Տորոնտո Ռեպտորս» ակումբում որպես մարզչի օգնական։


=== «Լոս Անջելես Կլիպերս» (2018–2020) ===
2018 թվականի հունիսի 15-ին նա աշխատանքի է անցել «Լոս Անջելես Կլիպերսում» որպես մարզչի օգնական։


=== «Սակրամենտո Քինգս» (2020–2021) ===
2020 թվականի նոյեմբերի 5-ին Կալամյանը նշանակվել է «Սակրամենտո Քինգս» ակումբի մարզչի օգնական։


=== «Դետրոյթ Փիստոնս» (2021–մինչ օրս) ===
2021 թվականի հունիսի 16-ին Կալամյանը նշանակվել է «Դետրոյթ Փիստոնսի» մարզչի օգնական։


=== Հայաստանի ազգային հավաքական (2022-ից մինչ օրս) ===
2022 թվականի հունվարի 20-ին Կալամյանը համաձայնել է դառնալ Հայաստանի տղամարդկանց ազգային հավաքականի նոր գլխավոր մարզիչը։


== Անձնական կյանք ==
Մինչ Բասկետբոլի ազգային ասոցիացիայում աշխատելը Կալամյանը երկու մրցաշրջան աշխատել է որպես օգնական իր նախկին դպրոցում՝ East Los Angeles College-ում։ Որպես խաղացող նա եղել է Արևելյան Լոս Անջելեսի թիմի ավագը, որտեղ երեքմիավորանոց նետումներով գլխավորել է Հարավային ափի կոնֆերենցիայի 1988-89 մրցաշրջանի աղյուսակը։
Ամերիկահայ Կալամյանը սովորել է East Los Angeles College-ում, բայց ավարտել է Cal Poly Pomona-ն՝ ստանալով բիզնեսի կառավարման բակալավրի աստիճան։
Ռեքս Կալամյանը սեփական տուն ունի Սքոթսդեյլում (Արիզոնա)։


== Ծանոթագրություններ ==
Գոհար Աթոյան

Գոհար Գարեգինի Աթոյան (ապրիլի 24, 1957(1957-04-24), Երևան, Հայկական ԽՍՀ, ԽՍՀՄ - հուլիսի 25, 2000(2000-07-25), Երևան, Հայաստան), կրկեսի հայ դերասանուհի, առաջին հայ կին աճպարարը։ 


== Կենսագրություն ==
Ծնվել է Երևանում 1957 թվականի ապրիլի 24-ին։ Սովորել է Երևանի Մ.Գորկու անվան թիվ 4 դպրոցում։ Այն ավարտելուց հետո մեկնել է Մոսկվա, որտեղ ընդունվել է Մ.Ն.Ռումյանցևի անվան էստրադա-կրկեսային արվեստի ուսումնարան։ Աշխատել է Հայհամերգում։ Հովհաննես Յաղջյանի ղեկավարած «Փարվանա» համերգախմբի (երգ, ասմունք, կրկեսային համարներ) կազմում հյուրախաղերով շրջել ԽՍՀՄ-ի տարբեր քաղաքներում՝ հանդես գալով աճպարարական համարներով։


== Մամուլում ==
«Երեկոյան Երևան» օրաթերթն 1982 թվականի սեպտեմբերի 16-ի համարում անդրադառձել է Գոհար Աթոյանի ելույթներին.


== Պատկերասրահ ==

		
		


== Ծանոթագրություններ ==
Ֆեդորովկա (գյուղ, Բոգոդուխովի շրջան)

Անվան այլ կիրառումների համար տե՛ս՝ ՖեդորովկաՖեդորովկա (ուկրաիներեն՝ Федорівка), գյուղ Ուկրաինայի Խարկովի մարզի Բոգոդուխովի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջումբեր Լոմինաձե

Ջումբեր Գեորգիևիչ Լոմինաձե (վրաց.՝ ჯუმბერ ლომინაძე, սեպտեմբերի 20, 1930(1930-09-20), Թիֆլիս, Վրացական ԽՍՀ, ԽՍՀՄ - հունվարի 20, 2014(2014-01-20), Թբիլիսի, Վրաստան), խորհրդային և վրացի աստղաֆիզիկոս, Վրաստանի Գիտությունների ազգային ակադեմիայի ակադեմիկոս։


== Կենսագրություն ==
Ծնվել է 1930 թվականին Թբիլիսիում։ Սովորել է ֆիզիկա Թբիլիսիի պետական համալսարանում (1949—1951) և Մոսկվայի պետական համալսարանում (1951—1955)։ ՄՊՀ-ում սովորելիս նրա գիտական ղեկավարը եղել է Արկադի Միգդալը։
1956-1958 թվականներին աշխատել է խորհրդային միջուկային ՓԱՏԿ Չելյաբինսկ-70 ծրագրում։ Վերադառնալով Թբիլիսի՝ աշխատել է Վրաստանի գիտությունների ակադեմիայի ֆիզիկայի ինստիտուտում, որտեղ զբաղվել է բարձրջերմաստիճանային պլազմայի ֆիզիկայով։ Բարձրացրել է որակավորումը Խարկովի ֆիզիկա-տեխնիկական ինստիտուտում Կոնստանտին Ստեպանովի ղեկավարությամբ և 1964 թվականին պաշտպանել է թեկնածուական դիսերտացիան, իսկ 1974 թվականին՝ դոկտորական։ Նրա հիմնավոր մենագրությունը կրում է «Ցիկլոտրոնային ալիքները պլազմայում» անվանումը։ 1979 թվականից եղել է Վրաստանի ԳԱ թղթակից անդամ, 1988 թվականից՝ ակադեմիկոս։ Լոմինաձեն գլխավորել է Աբասթումանի աստղաֆիզիկայի աստղադիտարանը 1992-2000 թվականներին, իսկ 2000-2006 թվականներին՝ նորակառույց Պլազմային աստղաֆիզիկայի կենտրոնը։ Բացի այդ՝ նա եղել է Վրաստանի տիեզերային գործակալության նախագահը 2003-2006 թվականներին և Վրաստանի գեոֆիզիկայի ինստիտուտի տիեզերական հետազոտությունների կենտրոնը՝ 2006 թվականից։ Լոմինաձեի գրչին են պատկանում  ավելի քան երկու հարյուր գիտական աշխատանքներ, նրա ղեկավարությամբ պատրաստվել են ավելի քան 20 թեկնածուներ և 6 գիտությունների դոկտորներ։
Ակադեմիկ գործունեությանը զուգահեռ Լոմինաձեն Էդուարդ Շևարդնաձեի նախագահության ժամանակ զբաղվել է Վրաստանի հասարակական և քաղաքական կյանքով։ 1997-2003 թվականներին նա եղել է Վրաստանի Կենտրոնական ընտրական հանձնաժողովի նախագահ, նրա ղեկավարման ընթացքում տեղի են ունեցել չորս ընտրական գործընթաց՝ ՏԻՄ 1998 և 2002 թվականների, պառլամենտի 1999 թվականի և նախագահական 2000 թվականի ընտրությունները։
Լոմինաձեն 2000 թվականին պարգևատրվել է Վախթանգ Գորգասալի 3-րդ կարգի շքանշանով և 2002 թվականին գիտության ու տեխնիկայի ոլորտում պետական մրցանակով։ Նա մահացել է 2014 թվականի հունվարի 20-ին 83 տարեկան հասակում։


== Ծանոթագրություններ ==
Վազլուևկա

Վազլուևկա (ուկրաիներեն՝ Вазлуївка), գյուղ Ուկրաինայի Վիննիցայի մարզի Չեռնևցիի շրջանում։ Հիմնադրվել է 1200 թվականին։
2001 թվականի տվյալներով Վազլուևկա գյուղում բնակվում էր 230 մարդ։ Բնակավայրը զբաղեցնում է 0,676 կմ² տարածք։ Բնակչության խտությունը կազմում էր 340,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
BBC Sport

BBC Sport, BBC North-ի դուստր ընկերություն, որը սպասարկում է BBC Television-ի, ռադիոյի and առցանց հարթակները։ BBC-ին է պատկանում Մեծ Բրիտանիայի մի քանի սպորտաձևի հեռարձակման իրավունքը և իրականացնում է վերլուծական մի քանի հաղորդումների հեռարձակում, օրինակ Օրվա խաղ, Test Match Special, Ski Sunday, Այսօր Ուիմբիլդոնում և այլն։ Սպորտային իրադարձությունների արդյունքները, վերլուծությունները և ծածկույթը նույնպես տեղադրվում են BBC Sport կայքէջում։


== Պատմություն ==
BBC-ին ուներ սպորտային հարթակ առանձին հաղորդումներով BBC Sport-ի հիմնադրումից տասնամյակներ առաջ։ BBC-ին առաջին անգամ սկսեց սպորտային ծառայություններ ներկայացնել 'BBC Sport' անվան տակ 1988 թվականից Ամառային օլիմպիական խաղեր 1988 թ.-ի ժամանակ։
2007 թվականի մայիսին BBC Sport-ը և մի քանի այլ ստորաբաժանումներ տեղափոխվեցին Սոլֆորդ։ Այսպիսով BBC-ի որոշ ճյուղեր դուրս եկան Լոնդոնից և տեղափոխվեցին հյուսիս, որտեղ ծախսերը կրճատվեցին։


== Սպորտային հաղորդումների տեսություն ==


=== Ֆուտբոլ ===
BBC-ին կիսում է Ֆուտբոլի աշխարհի առաջնության հեռարձակման իրավունքը ITV-ի հետ։ Հավասար կիսվում է խմբային փուլի և փլեյ օֆֆ փուլի հանդիպումների հեռարձակումը, իսկ կիսաեզրափակիչները և եզրափակիչը ցուցադրում են երկու ընկերությունները։
BBC-ին ցուցադրում է Պրիմիեր լիգայի տեսությունը Օրվա խաղ հաղորդումով, որը մեկնաբանում է Գարի Լինեկերը 1999 թվականից։


== Ծանոթագրություններ ==
Լոնդի

Լոնդի (էստ․՝ Londi), գյուղ Էստոնիայի Վալգամաա նահանգի Կառուլա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սանտա Մարիա դե Օլո

Սանտա Մարիա դե Օլո (իսպ.՝ Santa Maria d'Oló), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաժես շրջանի կազմում։ Տարածքը զբաղեցնում է 64,24 կմ²։ Բնակչությունը՝ 1079 մարդ (2010 թվականի տվյալներով)։


== Արտաքին հղումներ ==
Página oficial del Ayuntamiento Archived 2008-03-21 at the Wayback Machine.
Información de la Generalidad de Cataluña Archived 2008-04-15 at the Wayback Machine.
Ցզյայույգուան

Ուվեյ (չինարեն՝ 嘉峪关), քաղաքային շրջան ՉԺՀ-ի Գանսու նահանգում։
1965 թվականին ստացել է քաղաքի կարգավիճակ, իսկ 1971 թվականին՝ քաղաքային շրջանի կարգավիճակ։


== Քաղաքական բաժանում ==
Քաղաքացիական շրջան Ցզյայույգուան 2009 թվականի դեկտեմբերի 1-ի համաձայն, բաժանված է եղել 3 շրջանի։

Սյունգուան շրաջան (雄关区)
Ցզյանտե կոմսություն (镜铁区)
Չանչեն կոմսություն (长城区)
Շվեդիայի բասկետբոլի կանանց ազգային հավաքական

Շվեդիայի բասկետբոլի կանանց ազգային հավաքական — Ներկայացնում է Շվեդիան բասկետբոլի միջազգային մրցաշարերում։


== Կազմ ==
Կազմը Եվրոպայի առաջնության համար (2021թ.)


== Արդյունքներ ==


=== Եվրոպայի առաջնություն ===


== Ծանոթագրություններ ==


== Հղումներ ==
Պաշտոնական կայք
Հավաքականը ՖԻԲԱ կայքում
Հավաքականը Eurobasket.com կայքում
Արածին

Արածին, Արազին, Արաժին, Արաջիկ, Օրաժին, լեռնագագաթ Հայաստանի Սյունիքի մարզի և Ադրբեջանի Նախիջևանի Ինքնավար Հանրապետության սահմանագլխին, Զանգեզուրի լեռների կատարային մասում, Սիսիան գետի վերնագավառում, Արևիս գյուղից 10 կմ հարավ-արևմուտք, պատմական Քրտն գյուղից 6-7 կմ հարավ-արևելք։ Բարձրություն 3072 մ։ Թեքադիր լանջերով, բուսածածկ ու թփուտներով լեռ է։ Բուսականությունը աղկաթ է, համարյա լերկ։


== Ծանոթագրություններ ==
(7695) Պրեմիսլ

(7695) Պրեմիսլ (անգլ.՝ Premysl), աստերոիդ աստերոիդների հիմնական գոտում։ Հայտնաբերվել է 1984 թվականի նոյեմբերի 27-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,298836 ա. մ., առավելագույնը մոտենում է 1,6976 ա. մ. հեռավորության վրա և հեռանում 2,9001 ա. մ.։ Արեգակի շուրջ մեկ ամբողջական պտույտ է կատարում 1273,09 երկրային օրվա ընթացքում, իր ուղեծրով շարժվելով միջինում 0,282776 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7695) Պրեմիսլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուժականի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Բուժական գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 54 հուշարձան (14 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ռոկլ (Ալյեի գավառ)

Ռոկլ (ֆր.՝ Rocles), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Մոնտե կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03214։


== Բնակչություն ==
Համայնքի բնակչությունը 2008 թվականին կազմում էր 350 մարդ։


== Տնտեսություն ==
2007 թվականի տվյալներով 206 աշխատունակ տարիքի մարդկանցից (15-64 տարեկան) 146-ը տնտեսապես ակտիվ էին, 60-ը անգործունակ (ակտիվության ցուցանիշը 70,9 %, 1999 թվականին եղել է՝ 69,4 %)։ 146 աշխատունակ բնակիչներից 132-ը աշխատում էին (77 տղամարդ և 55 կին), անաշխատանք էին 14-ը (9 տղամարդ և 5 կին)։ 60 անգործունակ մարդկանցից 13-ը աշակերտներ կամ ուսանողներ են, 20-ը թոշակառու, 27-ը անաշխատունակ էին այլ պատճառներով։


== Տեսարժան վայրեր ==
Լանդ դղյակ՝ XIV դար
Ֆրանշես դղյակ
Մենաստան՝ 1780 թիվ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ռոկլ» (ֆրանսերեն)։ Արխիվացված օրիգինալից 2012-10-04-ին։ Վերցված է 2012-7-1 
«Ռոկլ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Սոմ տամ

Սոմ տամ, ավանդական, կանաչ պապայայից պատրաստվող թաիլանդական կծու աղցան։


== Պատմություն ==
Պապայան առաջին անգամ հանդիպել է Թաիլանդի մոտ գտնվող Սիամ թագավորությունում՝ Մալակա շրջանով Կոլումբոսյան փոխանակումից հետո։ Պատմաբան Սուջիտա Վոնգտայի խոսքերով՝ սոմ տամի պատրաստման հիմնական բաղադրիչը պապայայան է. հավանական է, որ այն ծագել է նորաբնակ չին-լաոսական էթնիկական միության, Չաո-Պրայա դաշտավայարի բնակիչներից։ Սիամ թագավորության վաղ շրջանում ( XVIII դարի վերջից մինչև XIX դարի սկիզբ) այն հայտնի է դարձել որպես սոմ տամ։ Պապայայով զարդարված նոր ուտեստը հյուսիս-արևելյան երկաթուղու կառուցումից հետո տարածվել է ներկայիս հյուսիս-արևելյան Թաիլանդում (Իսան)։ XIX-XX դարերում՝ 1957 թվականի Միտարապապ ճանապարհի բացումից հետո (նրանով շրջան էին բերվում պապայայի նոր տեսակներ), այն դարձել է շատ հայտնի ուտեստ։ Դրանից հետո ուտեստը տարածվել է Իսան և Լաոս շրջաններում։ Կենտրոնական Թաիլանդից համը տարածվել է Իսանում և Լաոսում, որտեղ առաջին անգամ աղցանը համեմել են չիլի պղպեղով։ Մինչ այդ կծու համեմունքները չեն եղել Լաոսի և Իսանի խոհանոցի առանձնահատկություններից։
Ըստ CNN Go-ի տվյալների՝ 2011 թվականին աղցանը աշխարհի 50 ամենահամեղ ուտեստների ցանկում զբաղեցրել է 46-րդ տեղը ։


== Պատրաստման եղանակ ==
Կանաչ պապայան ձեռքով կտրատում են։ Բոլոր բաղադրիչները լցնում են կավե կամ քարե հավանգի մեջ, որպեսզի քամեն հյութը։ Աղցանը ուտում են մածուցիկ բրինձով և լոլիկով։ Երբեմն ավելացնում են Parathelphusinae ընտանիքին պատկանող գետի խեցգետին և թթված ձկներից պատրաստված սոուսներ. վերջինս կարող է վտանգավոր լինել կյանքի համար, քանի որ պարունակում են միկրոօրգանիզմներ, որոնք հարուցում են բարդ հիվանդություններ (աղիքային ցուպիկ, ոսկեգույն ստաֆիլիկոկ)։ Քանի որ խեցգետինները հում են, Թաիլանդի և Լաոսի կառավարությունը պարբերաբար նախազգուշացնում է հեպատիտի ռիսկի մասին։
Ուտեստի պատրաստման և բաղադրության տարբերակներ հանդիպում են ոչ միայն Թաիլանդում, այլև Կամբոջայում, Վիետնամում։ Ըստ վարկածի՝ կանաչ պապայայով պատրաստվող աղցանը ծագել է Լաոսում։ Արևմուտքում այն ավելի հայտնի է իր թայվանական անվանումով։ Կանաչ պապայայով ոչ կծու տարբերակը օգտագործվում է Լաոսում, Վիետնամում և Թաիլանդում. այն մի քիչ քաղցր է, հաճախ ավելացնում են մանրեցված գենտնըկույզ, ավելի հաճախ՝ ձկնային սոուս կամ խեցգետնին։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
Cummings, Joe. (2000). World Food: Thailand. UK։ Lonely Planet Publishers. pp. 157–8. 1-86450-026-3
Williams, China ‘’et al.’’. (). ‘’Southeast Asia on a Shoestring: Big Trips on Small Budgets.’’ Lonely Planet. p. 31. 1-74104-164-3
Brissenden, Rosemary. (2007). Southeast Asian food: Classic and Modern Dishes from Indonesia, Malaysia, .. Tuttle Publishing. pp. 434–439. 0-7946-0488-9
McDermoot, Nancie. (1992). Real Thai: The Best of Thailand’s Regional Cooking. Chronicle Books. pp. 121–146. 0-8118-0017-2
Սեբու

Սեբու (անգլ.՝ Cebu՛), քաղաք և նավահանգիստ Ֆիլիպիններում, Սեբու կղզում։ Համանուն նահանգի վարչական կենտրոնը։ Բնակչությունը 2010 թ-ի տվյալներով կազմում է 866 հզ.մարդ։ Իր մեծությամբ Ֆիլիպինների չորրորդ քաղաքն է, երկրի տնտեսական և մշակութային երկրորդ (Մանիլայից հետո) կենտրոնը, առևտրա-բաշխիչ կետը։ Կա սննդի, մետաղամշակման և նավթավերամշակման արդյունաբերություն, միջազգային օդանավակայան։ 1595 թվականից ունի համալսարան։


== Ստուգաբանություն ==
«Սեբու» անգլ.՝ Cebu անունը եկել է հին սեբուերեն sibu or sibo (առևտուր) բառից և նշանակում է «առևտրի վայր»։ Այն ի սկզբանե եղել է Sugbo (Սեբուի հին անվանումը) անունով նավահանգիստ։
Կա տեսակետ, որ անվանումը առաջացել է հին սեբուերեն և նշանակում է «մեծ կրակ» կամ «վառված երկիր»։


== Կրոն ==
Սեբուի բնակչության 90% հետևում են քրիստոնեության հռոմեական կաթոլիկության ուղղությանը։ Մնացած մասը պատկանում են տարբեր բողոքական ուղղությունների՝ բապտիստական, Եհովայի վկաների, Մորմոնների և այլ քրիստոնեական խմբերի։ Քաղաքում կան նաև ոչքրիստոնիական կրոնական խմբեր՝ իսլամ, հինդուիզմ, բուդդիզմ։


== Կրթություն ==
Ներկայումս Սեբու քաղաքն ունի տասը մեծ համալսարաններ իրենց բազմաթիվ քոլեջ-մասնաճյուղերով, տասնյակ այլ դպրոցներ, որոնք իրականացնում են տարբեր դասընթացներ։ Այդ ուսումնական հաստատությունների մեջ է Սան Կարլոսի համալսարանը։ Այն ունի չորս մասնաճյուղ այդ տարածաշրջանում։
Սեբուն ունի 68 հանրային տարրական դպրոցներ, 23 ազգային և 28 երեկոյան ավագ դպրոցներ։ Այս ավագ դպրոցները գործում են և հովանավորվում են քաղաքային կառավարության կողմից։
Սեբուի քաղաքային գրադարանը և տեղեկատվական կենտրոնը միակ հանրային գրադարանն է քաղաքում։


== Զբոսաշրջություն ==
Զբոսաշրջությունը Սեբուի տնտեսության զարգացող ճյուղերից է։ 1998 թվականին այն հյուրընկալել է զբոսաշրջային ֆորումին։ 2002 թվ-ի օգոստոսին քաղաքում անցկացվել է նաև արևելաասիական զբոսաշրջային ֆորումը, որի անդամ է հանդիսանում Սեբուն։ Քաղաքում կան ֆիլիպինաիսպանական ժամանակների կառույցներ՝ Սանտո Նինոն, Սան Պեդրոյի ամրոցը, Մագելանի խաչը և այլ։

		
		
		
		
		


== Աղբյուրներ ==
ՀՍՀ
«Աշխարհագրական անունների բառարան» Հ.Ղ.Գրգեարյան, Ն.Մ.Հարությունյան։ Երևան։ «Լույս»


== Արտաքին հղումներ ==
Սեբուի պաշտոնական կայք Archived 2017-05-01 at the Wayback Machine.
Տեղեկություններ Սեբուի մասին
Սեբուի պատմությունը
Շիրոկոե (ավան, Սնիգիրյովկայի շրջան)

Անվան այլ կիրառումների համար տե՛ս՝ ՇիրոկոեՇիրոկոե (ուկրաիներեն՝ Широке), ավան Ուկրաինայի Նիկոլաևի մարզի Սնիգիրյովկայի շրջանում։ Հիմնադրվել է 1947 թվականին։
2001 թվականի տվյալներով Շիրոկոե ավանում բնակվում էր 779 մարդ։ Բնակավայրը զբաղեցնում է 0,06 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տյուկի

Տյուկի (էստ․՝ Tüki), գյուղ Էստոնիայի Տարտումաա նահանգի Տեհտվեռե շրջանում։
2011 թվականի տվյալներով գյուղում բնակվում էր 260 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարմեն Կալվո Պոյատո

Կարմեն Կալվո Պոյատո (իսպ.՝ Carmen Calvo Poyato, հունիսի 9, 1957(1957-06-09), Կաբրա), իսպանացի քաղաքական գործիչ, Իսպանական սոցիալիստական բանվորական կուսակցության անդամ։ 2018 թվականի հունիսի 7-ից Սանչեսի առաջին և երկրորդ կաբինետներում զբաղեցրել է փոխվարչապետի պաշտոնը։ Սանչեսի երկրորդ կաբինետում 2020 թվականի հունվարի 13-ից նախարարների կաբինետի գործերով, գլխավոր կորտեսների հետ հարաբերությունների և ժողովրդավարական հիշողության հարցերի նախարար։ 2018 թվականի հունիսի 7-ից մինչև 2020 թվականի հունվարի 13-ը Սանչեսի կաբինետում եղել է հավասարության հարցերով նախարար։ 2004 թվականից մինչև 2007 թվականը Սապատերոյի կառավարությունում զբաղեցրել է Իսպանիայի մշակույթի նախարարի պաշտոնը։
2017 թվականի հունիսից եղել է Սոցիալիստական հավասարության կուսակցության քարտուղարը և հրատարակել է մի քանի գրքեր ֆեմինիզմի և գենդերային հավասարության վերաբերյալ։


== Կենսագրություն ==
Կարմենի ավագ եղբայրը՝ Խոսե Կալվո Պոյատոն պատմաբան, գրող և քաղաքական գործիչ է, 1991-2000 թվականներին զբաղեցրել է հայրենի Կաբրայի քաղաքապետի պաշտոնը։ Կարմեն Կալվոն իրավագիտություն է սովորել Սևիլյայի համալսարանում, ինչպես նաև Կորդովայի համալսարանում, որտեղ ստացել է սահմանադրական իրավունքի ոլորտում գիտական աստիճան։ 1995-2004 թվականներին աշխատել է Անդալուսիայի տարածաշրջանային կառավարությունում՝ Մանուել Չավես Գոնսալեսի ղեկավարությամբ։
2004 թվականի խորհրդարանական ընտրություններում Կարմեն Կալվոն Կորդովայից ընտրվել է Իսպանիայի խորհրդարանի ստորին պալատի պատգամավոր և հետագայում մշակույթի նախարար նշանակվել Սապատերոյի նոր կառավարությունում։ Մշակույթի նախարարի պաշտոնում Կարմեն Կալվոն հիշվել է հեղինակային իրավունքների պահպանման համար վճռական պայքարով։ 2005 թվականին նրա գերատեսչությունը մոտ մեկ միլիոն եվրո է ծախսել կրթական արշավի համար, որը պարզաբանել է մտավոր սեփականության նշանակությունը։ Այնուամենայնիվ, նա նաև քննադատության է ենթարկվել երաժշտական ոլորտի կողմից այն արտահայտության համար, որ մտավոր սեփականությունը «բացարձակ իրավունք չէ»։
2020 թվականին Իսանիայում կորոնավիրուսային վարակի բռնկման շրջանում Կալվո Պոյատոյի 2020 թվականի մարտի 25-ին կորոնավիրուսային վարակի թեստը դրական է եղել։ Վիրուսն ախտորոշվել է մարտի 8-ին Կանանց միջազգային օրվա շուրջ 120000-անոց քայլերթից հետո։


== Ծանոթագրություններ ==


== Արտաքին հղումներ ==
Кармен Кальво Пойято на сайте Конгресса депутатов Испании(իսպ.)
Կոյլիկատի

Կոյլիկատի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 1060 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Սրբաց

Անվան այլ կիրառումների համար տե՛ս՝ Սրբաց (այլ կիրառումներ)Սրբաց (բոս․՝ Srbac, սերբ.՝ Србац / Srbac, խորվ.՝ Srbac), քաղաք Բոսնիա և Հերցեգովինայում։ Վարչականորեն գտնվում է Սերբական Հանրապետության Բանյա Լուկա շրջանում։ Համանուն համայնքի վարչկենտրոնը։


== Բնակչություն ==
Ըստ 2013 թվականի մարդահամարի տվյալների՝ քաղաքի բնակչությունը կազմում է 3 005 մարդ։
Համայնքի բնակչության էթնիկական կազմը՝


== Ծանոթագրություններ ==
か

Հիրագանայում՝ か, կատականայում՝ カ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «կա», երբեմն նաև «քա» տառակապակցությանը և Միջազգային հնչյունական այբուբենի /ka/ ձայնին։
Ժամանակակից ճապոներենի վանկային աղյուսակում գտնվում է հիրագանայի き(քի) կանայից առաջ։ Իսկ կատականայում՝ キ(քի) կանաից առաջ։


=== Յունիկոդ ===
か — U+304B,
カ — U+30AB
Գոտի

Անվան այլ կիրառումների համար տե՛ս՝ Գոտի (այլ կիրառումներ)

Գոտի, կամար, քամար (պահլավերեն՝ կամար), զգեստի հավելվածք' մեջքին կապելու համար։ Կրում են և տղամարդիկ, և՛ կանայք։ Հայաստանի մի շարք վայրերից (Լճաշեն, Հաղպատ, Սանահին ևն) պեղումների միջոցով գտնվել են բրոնզի դարի բրոնզե լայն, մարդկանց և առասպելական կենդանիների պատկերներով, բուսական ու երկրաչափական նախշերով, որսի և այլ տեսարաններով զարդանախշված Գոտիներ, որոնց 3—19 սմ լայնությամբ թիթեղներն ամրացվել են կաշվե ամուր ժապավենի վրա։ Հիշյալ Գոտիների լայնությունից ենթադրվում Է, որ նրանք ունեցել են նաև պաշտպանական նշանակություն։ Հայաստանում Գոտիները պատրաստվել են բրդե և մետաքսե հյուսվածքներից, կտորից, կաշվից, կաշեգոտու կամ կտավե ժապավենի վրա արծաթի և այլ մետաղների արծնապատ, ոսկեզօծ, անգին քարերով ընդելուզված վերադիր հավելումներով ևս։ Արծաթե, ոսկեզօծ, ակնե–ղենով զարդարված զուգաթելի եղանակով Բրոնզե գոտու հատված (Մեծամոր, մ․ թ ա․ II հազարամյակի վերջ) պատրասաված Գոտիները տարածված էին հիմնականում Վասպուրականում, իսկ արծաթե մեծ ճարմանդով, վերադիր ուռուցիկ բուսանախշերով կամ արծնապատ զարդանախշերով կաշվե Գոտիները՝ Սյունիքում և Արցախում։ Շատ վայրերում գործածել են ձուլածո տախտակներով արծնապատ, սևադապատ կամ փորագիր նախշերով Գոտիներ։ Մետաքսաթելից կանացի Գոտիներ (3—4 սմ լայնությամբ, 3— 3,20 մ երկարությամբ) պատրաստվել են Բարձր Հայքում։ Հյուսված են դեղին և կարմիր, եզրերը՝ նաև սպիտակ և կանաչ մետաքսաթելերով, նախշազարդված «կենաց ծառի» զանազան տարբերակներով (երբեմն 5 տարբերակ մեկ Գոտիի վրա), կենցաղային առարկաների (մկրատ, սափոր, մաքոք ևն), եկեղեցու, խորանի, գմբեթի ևնի պատկերներով։ Բրդյա կտորից կարված լայն Գոտիի մեջ պահել են զենք, դրամ, ծխախոտի քսակ, թանաքաման- կաղամար ևն։ Գոտին օգտագործվել է նաև որպես զարդ, համարվել քաջության, իշխանության, հասունության խորհրդանիշ։ Նրա նյութը, արժեքը, չափերը և նախշերը համարվել են նյութական կարողության չափանիշ։ Որպես Գոտիներ ծառայում էիև նաև մևտաքսի կտորից կամ բրդի թելից հյուսած լայն ու շուրջ 3—4 մ երկարությամբ, միագույն կամ նախշազարդ շալերը, որոնք ըստ լայնքի մի քանի տակ ծալում և փաթաթում էիև գոտկատեղում։ Թագավորներն ու այլ բարձրաստիճան անձինք կրել են շքեղակերտ, ադամանդակուռ Գոտիներ։ ժողովրդի մեջ ունևորները Գոտին կապել են հատկապես հանդիսավոր օրերին։ Գոտիին վերագրվել են մոգական հատկություններ, այն օգտագործվել է իբրև չարախափան հուռութ, բարենպաստ թալիսման։
Նովա Նազարե

Նովա Նազարե (պորտ.՝ Nova Nazaré), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Մտնում է Կանարանայի գավառի կազմի մեջ։ Բնակչությունը կազմում է 2001 մարդ՝ 2006 թվականի տվյալներով։ Գրավում է 4 038,699 կմ² տարածք։ Բնակչության խտությունը՝ 0,5 մարդ/կմ²։


== Վիճակագրություն ==
Համախառն ներքին արտադրանքը կազմել է 14.675.406,00 (ըստ Բրազիլիայի աշխարհագրության և վիճակագրության ինստիտուտի տվյալների)։
Համախառն ներքին արտադրանքը մեկ շնչի հաշվով 2003 թվականին կազմել է 7.363,48 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։


== Ծանոթագրություններ ==
Ղոզլի

Ղոզլի, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Լեքսիկական վերլուծություն

Լեքսիկական վերլուծությունը (լեքսիկական անալիզ) կոմպիլյացիայի փուլերից մեկն է (սովորաբար առաջինը), որի նպատակն է մուտքային հոսքը կտրատել լեքսեմների և ամեն մեկին համապատասխանեցնել որոշակի թոքեն։


== Լեքսեմներ և թոքեններ ==
Դիցուք տրված է Պասկալ լեզվով գրված հետևյալ օրինակը.

If var0 = 3.14 Then PrintLn( 'Pi' )

Լեքսիկական անալիզատորն իր աշխատանքի արդյունքում շարահյուսական անալիզատորի համար կկառուցի հետևյալ աղյուսակին համարժեք աղյուսակ.

Այլ կերպ ասած, լեքսեմը դա տողի այն կտորն է, որ ճանաչել է լեքսիկական անալիզատորը, իսկ թոքենը լեքսեմին համապատասխանեցված տիպն է։


== Սկզբունքը ==
Սովորաբար լեքսիկական վերլուծության առաջին փուլը հիմնված է վերջավոր ավտոմատի գաղափարի վրա։ Օրինակ, եթե իդենտիֆիկատերները նկարագրվում են

[[:alpha:]][[:alnum:]]* 
կանոնավոր արտահայտությամբ, և դրան նկարագրող վերջավոր ավտոմամտի ուրվապատկերն է.
ապա իդենտիֆիկատորները մուտքային հոսքում տարբերելու համար կարելի է գրել բերված ավտոմատի հետևյալ իրականացումը.

Նույն կերպ մոդելավորվում են նաև այլ լեքսիկական կառուցվածքներ ներկայացնող կանոնավոր արտահայտությունները (վերջավոր ավտոմատները)։


== Օրինակ ==
Ջավա լեզվով գրված այս դասը նախատեսված է Oberon-0 լեզվի լեքսիկական վերլուծության համար։


== Լեքսիկական անալիզատորների գեներատորներ ==
Ծրագրավորման գործում արագ և հուսարլի լեքսիկական անալիզատորներ ստեղծվում են հենց այդ նպատակի համար նախատեսված գեներատերների միջոցով։ Առավել մեծ տարածում ունի Յունիքս համամակարգի համար մշակված Lex գործիքը։


== Հղումներ ==

http://dragonbook.stanford.edu/lecture-notes/Stanford-CS143/03-Lexical-Analysis.pdf
http://www.informatik.uni-bremen.de/agbkb/lehre/ccfl/Material/ALSUdragonbook.pdf
Պրոստ (գյուղ, Յարցևսկի շրջան)

Պրոստ (ռուս.՝ Прость), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 280 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադանայի կոնֆերանս

Ադանայի կոնֆերանս , Անգլիայի վարչապետ Ուինսթոն Չերչիլի և Թուրքիայի Հանրապետության նախագահ Իսմեթ Ինյոնյուի հխորհրդակցությունը, որը տեղի է ունեցել 1943 թվականի հունվարի 30-31-ին Ադանայում, որտեղ Չերչիլը փորձել է համոզել Ինյոնյուին միանալ դաշնակից տերություններին և պայքարել Առանցքի ուժերի դեմ Երկրորդ համաշխարհային պատերազմի ժամանակ։


== Պատմություն ==
Չնայած իրադարձությունը ավելի ուշ հայտնի է դարձել որպես Ադանայի կոնֆերանս, իրականում հանդիպումը տեղի է ունեցել ոչ թե Ադանայում, այլ Ենիցե երկաթուղային վագոնում՝ Ադանայի և Մերսինի միջև գտնվող պահեստային ճանապարհին։
Չերչիլը Ադանա է մեկնել Կասաբլանկայի կոնֆերանսից անմիջապես հետո, ինչի շնորհիվ, ըստ պաշտոնական կոմյունկեի, հանդես գալ ԱՄՆ նախագահ Ռուզվելտի դիրքորոշման մասին հստակ իմացությամբ, որը ջերմորեն ողջունում էր այդ հանդիպումը կազմակերպելու առաջարկը։
Կոնֆերանսում հաստատվել է հայացքները բոլոր այն հիմնական հարցերի շուրջ, որոնք վերաբերում էին Եվրոպայում տիրող իրավիճակին և հատկապես այն շրջաններում, որտեղ Թուրքիան անմիջականորեն շահագրգռված էր, և համաձայնություն է ձեռք բերվել Մեծ Բրիտանիայի և ԱՄՆ-ի կողմից Թուրքիային նյութական օգնություն ցուցաբերելու, ինչպես նաև զրույցներում քննարկված հետպատերազմյան խնդիրների շուրջ։
Առավել կարևոր էր Անգլիայի և ԱՄՆ-ի որոշումը Թուրքիային ժամանակակից զինատեսակներով զինելու մասին, որպեսզի  նրան դրդեն պատերազմի մեջ մտնել Գերմանիայի դեմ և դրանով արևմտյան տերությունների համար շահավետ քաղաքական դիրքեր ստեղծել Բալկաններում նախքան Խորհրդային բանակի հայտնվելը։
Ադանայի կոնֆերանսից հետո Թուրքիա է ժամանել անգլիական ռազմական առաքելությունը՝ մատակարարումների ընթացքին հետևելու և թուրքական բանակում նոր սպառազինության ներդրմանն աջակցելու համար։ Ադանայի կոնֆերանսի ոգով անգլո-թուրքական հարաբերությունների հետագա զարգացումը Կահիրեում 1943 թվականի դեկտեմբերին կայացած հանդիպումն էր, որից հետո համաշխարհային մամուլում տեղեկություններ են տարածվել մոտ ժամանակներում հիտլերյան Գերմանիայի դեմ Թուրքիայի՝ պատերազմի մեջ մտնելու մասին։ Սակայն Թուրքիան, զենք ստանալով Անգլիայից և ԱՄՆ-ից, զերծ է մնացել պատերազմիին միանալուց և նույնիսկ շարունակել է Գերմանիային մատակարարել ռազմավարական հումք (քրոմ)։ 1944 թվականի մարտին, համոզվելով, որ թուրքական կառավարությունը չի ցանկանում մասնակցել ռազմական գործողություններին, Անգլիան դադարեցրել է սպառազինության մատակարարումները և հետ է կանչել իր ռազմական առաքելությունը Թուրքիայից։
1945 թվականի փետրվարի 23-ին Թուրքիան պատերազմ է հայտարարել Գերմանիային և Ճապոնիային, սակայն այդ ակտն ունեցել է միայն խորհրդանշական նշանակություն։  Փաստացիորեն այն պայմանավորված էր 1945 թվականի Սան Ֆրանցիսկոյի կոնֆերանսին Թուրքիայի մասնակցությունն ապահովելու և արևմտյան տերությունների օգտին թուրքական դիվանագիտությունն օգտագրծելու Անգլիայի և ԱՄՆ-ի ցանկությամբ։


== Տես նաև ==
Դումբարտոն-Օքսի կոնֆերանս
Ղրիմի կոնֆերանս (1945)
Թեհրանի կոնֆերանս
Պոտսդամի կոնֆերանս


== Ծանոթագրություններ ==
Վեգա դե Պաս

Վեգա դե Պաս  (իսպ.՝ Vega de Pas), քաղաք և համայնք Իսպանիայում՝ Կանտաբրիա ինքնավար մարզի Կանտաբրիա պրովինցիայի Լոս Բալես Պեսեգորս շրջանում։ Տարածքը ՝ 87.6 կմ²։ Բնակչությունը ՝ 860 մարդ (2010 թվականի տվյալներով ) ։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Ayuntamiento de Vega de Pas
ՌՆԹ-ների սեքվենավորում

ՌՆԹ-ների սեքվենավորում, ՌՆԹ-ի առաջնային կառուցվածքի որոշում։ Այս հասկացության տակ կարող ենք հասկանալ ինչպես մատրիցային ՌՆԹ-ների, անպես էլ չկոդավորող ՌՆԹ-ների նուկլեոտիդային հաջորդականության որոշումը։ ՌՆԹ-ների ժամանակակից սեքվենավորումը (RNA-seq) հիմնված է կոդավորող ԴՆԹ-ի, հատվածի ուղղակի սեքվենավորման վրա :


== Պատմություն ==
Սեքվենսների գրադարանի ստեղծման գործընթացը կարող է փոփոխվել՝ կապված բարձրարդյունավետ սեքվենսավորման հարթակի հետ։ Ամեն հարթակի համար մշակվել են մի քանի համալիր հավաքածուներ՝ ՌՆԹ-ների տարբեր տիպի գրադարաններ ստեղծելու համար, որոնց ՌՆԹ-ների հաջորդականությունները հարմարեցվում են որոշակի տեխնոլոգիաների յուրահատուկ պահանջներին։ Սակայն վերլուծվող օրինակի բնույթից կախված՝ ամեն տեխնոլոգիայի շրջանակներում կան ընդհանուր գծեր։ Հաճախ մատրիցային ՌՆԹ-ի վրա որևէ ազդեցություն պարզելու համար ՌՆԹ-ի վերջում դրվում է պոլի-А պոչ, որպեսզի համոզվենք կոդավորող և չկոդավորող ՌՆԹ-ների սահմանազատման մեջ։ Դրան կարող ենք հասնել տվյալ տեղամասի հետ միասին՝ օլիգո T պրայմերի հասարակ այրմամբ։ Այդ նպատակով այժմ հաճախ օգտագործում են մագնիսական ուլունքներ։


== Պոլի-А ՌՆԹ-ների գրադարան ==
Արագ և լայնածավալ սեքվենավորման տեխնոլոգիական հիմքն ստեղծվել է 2005 թվականին`454 Life Sciences  և IIIumina (նախկինում Solexsa) ընկերությունների կողմից՝ սկզբում օգտագործելով  գենոմների սեքվենավորման  համար։ Տրանսկրիպտոմների (տրանսկրիպցիայի միջոցով ստացված նյութեր) սեքվենաուլունքներ։
Այժմ որպես ՌՆԹ-ի լայնամասշտաբ սեքվենավորման գործիքային հարթակ  օգտագործվում են IIIumina, 454 Life Sciences և SOLID միջոցները։ Ի տարբերություն տրանսկրիպտոմի վերլուծության մեկ այլ լայնամասշտաբ կիրառվող մեթոդի՝ էքսպրեսիոն միկրոչիպերի, ՌՆԹ սեքվենավորումը հնարավորություն է տալիս  տվյալներ ստանալ տրանսկրիպտոմների սպլայս տարբերակների, նուկլեոտիդային խմբագրումների, միանուկլեոտիդային պոլիմորֆիզմների (բազմաձևություննրի), ինչպես նաև քիմերային գեներ մասին։ Բացի այդ, ՌՆԹ-ների սիքվենավորումը հնարավորություն է տալիս ստանալ քանակական բացարձակ տեղեկություններ փորձանմուշի տրանսկրիպտոմների մասին՝ ի տարբերություն միկրոչիպերի հարաբերական քանակական տվյալների։


== Ծանոթագրություններ ==
Ռուսկայա Կուչավա

Ռուսկայա Կուչավա (ուկրաիներեն՝ Руська Кучава), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Ռուսկայա Կուչավա գյուղում բնակվում էր 89 մարդ։ Բնակավայրը զբաղեցնում է 0,368 կմ² տարածք։ Բնակչության խտությունը կազմում էր 241,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաստելվեքանա

Կաստելվեքանա (իտալերեն՝ Castelveccana), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 1962 մարդ։ Բնակչության միջին խտությունը՝ 472 մարդ/կմ²։ Զբաղեցնում է 20 կմ² տարածք։ Փոստային ինդեքս՝ 21010: Հեռախոսային կոդը՝ 0332։


== Արտաքին հղում ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յուսուֆ Ասլան

Յուսուֆ Ասլան (թուրքերեն՝ Yusuf Aslan, 1947, Յոզգաթ, Թուրքիա - մայիսի 6, 1972(1972-05-06), Ալթընդաղ (Անկարա), Անկարայի մարզ, Թուրքիա), Թուրքիայի ազգային-ազատագրական բանակի հիմնադիրներից մեկը։ Յուսուֆ Ասլանը ունի չերքեզական ծագումնաբանություն։ Դենիզ Գեզմիշի և Հուսեյն Ինանի հետ միասին վարել է պարտիզանական պատերազմ։


== Կենսագրություն ==
1966 թվականին Յուսուֆ Ասլանը ընդունվել է Անկարայի Մերձավոր Արևելքի տեխնիկական համալսարանը և դարձել համալսարանի սոցիալիստ ուսանողների միության անդամ։ Դարձել է ուսանողական մի քանի ակցիաների կազմակերպիչ։ Դրանց թվին է դասվում նաև Մերձավոր Արևելքի տեխնիկական համալսարանի օկուպացիան։ Դատապարտվել է ազատազրկման՝ Թուրքիայում ԱՄՆ-ի դեսպանի ավտոմեքենան այրելու համար։ Կասկածվել է ԿՀՎ-ի հետ կապեր ունենալու մեջ։
1969 թվականին տեղափոխվել է Հորդանան, որտեղ անցել է ինքնաթիռների և ուղղաթիռների վարման կուրսեր։ Այնուհետև վերադարձել է Թուրքիա և Դենիզ Գեզմիշի հետ միասին սկսել է վարել պարտիզանական պատերազմ։ Վիրավորվել և ձերբակալվել է՝լեռներում տեղի ունեցած մարտերից մեկի ժամանակ։ Զինակիցների հետ միասին դատապարտվել է կախաղանի։ Դատավճիռը ի կատար է ածվել 1972 թվականի մայիսի 6-ին Անկարայի կենտրոնական բանտում։


== Արվեստում ==


=== Գրականություն ===
Acılara Yenilmeyen Gülümseyişler, Atilla Keskin, Gendaş Kültür, İstanbul, Mayıs 1999, ISBN 978-975-308-680-6
Darağacında Üç Fidan, Nihat Behram, Everest Yayınları, İstanbul, Kasım 2007, 39. Basım, ISBN 978-975-316-817-5
Emirle Gelen İdam Kararı, Veli Yılmaz, ISBN 975-7350-07-9
Gülünün Solduğu Akşam, Erdal Öz, Can Yayınları, İstanbul, 1997, 27. Basım, ISBN 978-975-510-086-9
İdam Tarih Oldu, Utancı Kaldı (Ölüme Oy Vermek...), Türey Köse, Ümit Yayıncılık, Adana, Mayıs 2004, 1. Basım, ISBN 979-975-8572-54-9
İdam Gecesi Anıları, Halit Çelenk, Tekin Yayınevi, İstanbul, 1996, 13. Basım, ISBN 978-975-478-104-5


=== Ֆիլմեր ===
Կհանդիպենք վաղը (Յուսուֆ Ասլանի դերը կատարում է Մազլում Չիմենը)


=== Հեռուստասերիալներ ===
Հիշիր սիրելիս (Յուսուֆ Ասլանի դերը կատարում է Մուրատ Զուբին)


== Ծանոթագրություններ ==
Հարություն Մադեյան

Հարություն Մարտիրոսի Մադեյան (Մատեյան) (ապրիլի 10, 1904(1904-04-10), Ադանա, Ադանայի վիլայեթ, Օսմանյան կայսրություն - անհայտ), Լիբանանի կոմունիստական կուսակցության (ԼԿԿ) գործիչ, լրագրող, հրապարակախոս։
Հոկտեմբերյան հեղափոխության ազդեցությամբ երիտասարդական շրջանից համակվել է կոմունիստական գաղափարախոսությամբ և 1922 թվականին անցել կոմունիստական գործունեության։ Մասնակցել է Լիբանանի «Սպարտակ երիտասարդություն» կոմունիստական կազմակերպության հիմնադրմանը (1924 թ.), ընտրվել դրա քարտուղար։ Եղել է ԼԿԿ-ի հայկական մասնաճյուղի հիմնադիրներից, ընտրվել է Լիբանանի կոմկուսի ԿԿ կազմում։ 1926-1928 թվականներին գտնվել է բանտարկության մեջ։ Եղել է մի շարք պրոպագանդիստական թերթերի («Նոր փարոս», «Սպարտակ», «Կարմիր արշալույս», «Մարտակոչ», «Ժողովրդի ձայն») պատասխանատու խմբագիր։ 1971 թ.-ին նշանակվել է ԼԿԿ օրգան «Կանչ» շաբաթաթերթի խմբագիր։ 
Տարբեր տարիների ընտրվել է ԼԿԿ ԿԿ քարտուղար, 1943-1975 թվականներին՝ քաղբյուրոյի անդամ, Լիբանանի կոմկուսի պատվիրակության կազմում մասնակցել է ԽՄԿԿ XX համագումարին։ Պարգևատրվել է ժողովուրդների բարեկամության շքանշանով (1974 թ.)։
Թվելյաց երգեր

Թվելյաց երգեր, հայ հին ժողովրդական բանահյուսության(վիպասանքի) տեսակ։ Անվանմանը հայ բանահյուսության մեջ տրվել են տարբեր մեկնություններ։ Այն համարել են ժամանակագրական (Մ. Էմին), թվացող, այլաբանական (Գ. Խալատյան), թովելյաց, այսինքն՝ թովչական, համայական երգեր (Մառ)։ Հավանականը Մանուկ Աբեղյանի տեսակետն է, ըստ որի թվելյաց երգեր անվանումը ծագել է այդ երգերն ասել-պատմելու ձևից, ինչպիսին առկա է «թիվ ասել» կապակցության մեջ։ Դա սովորական պատմել-ասելն է՝ առանց եղանակի, արտասանելուց ցածր, խոսելուց կամ ընթերցելուց բարձր ձայնով։ 'Թվելյաց երգերի շարքին են դասվում Տիգրանին ու Աժդահակին, Արտաշեսին ու Սաթենիկին, Սանատրուկին ու Վաղարշին և այլոց նվիրված ժողովրդական երգերը, ինչպես նաև «Պարսից պատերազմ», «Տարոնի պատերազմ» վիպական ստեղծագործությունները։
Սան Միգել դու Տոկանտինս

Սան Միգել դու Տոկանտինս  (պորտ.՝ São Miguel do Tocantins), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Բիկու դու Պապագայուի գավառի կազմի մեջ։ Բնակչությունը կազմում է 9613 մարդ՝ 2006 թվականի տվյալներով։ Գրավում է 398,817 կմ2 տարածք։ Բնակչության խտությունը՝ 24,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 11.722.839,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.288,79 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,580 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սան Միգել դու Տոկանտինսի մասին
The Voice (ԱՄՆ)

The Voice, ամերիկյան հեռուստատեսային ռեալիթի շոու, որը հեռարձակվում է NBC հեռուստաընկերությամբ։ Նախագծի նպատակն է բացահայտելու 13 տարեկանից բարձր տաղանդավոր երգիչների։ Նախագիծը մեկնարկել է 2011 թվականի ապրիլի 26-ից և մինչև այժմ ունեցել է 12 եթերաշրջան։


== Ժյուրիի կազմ ==


== Ծանոթագրություններ ==


== Արտաքին հղումներ ==
Պաշտոնական կայք